През 1877 г. заедно с крал Карол I и Йон Братиану уговарят участието на Румъния в Руско-турската война (1877 – 1878) с император Александър II и княз Николай Николаевич (командир на Действуващата Руска армия на Балканския фронт). Като военен министър и началник на генералния щаб на армията в периода на Румънската война за независимост, част от Руско-турската война (1877 – 1878), заедно с генерал Александру Чернат, командва похода на юг в румънските военни действия по българските земи. Ръководи се по създадения от него и генерал Чернат „План за мобилизация, концентриране и стратегически действия на фронта южно от страната“ ("Planul de mobilizare, concentrare şi acoperire strategică a frontierei de sud a ţării").